Publication: Magyar Közlöny
Issue: MK-2006-60 (Year: 2006, Number: 60)
Era: 2004-2010
Section: 19/2005. (IV. 12.) GKM rendelet módosításáról
Paragraph Index: 347

d) Kivételesen indokolt esetben az exporthitelek támogatása a fenti a)–c) pontokban részletezettektől eltérő feltételek mellett is lehetséges. Ezt az indokolhatja, ha időbeli eltérés mutatkozik egyrészt a kötelezett rendelkezésére álló források, másrészt a kötelezettre vonatkozó féléves gyakoriságú, egyenlő részletekben történő exporthitel-törlesztési konstrukció között. Ilyen esetekben az alábbi kritériumoknak kell teljesülniük: 1) Egy hathónapos határidőn belül sem egyetlen visszafizetett részlet, sem több visszafizetett részlet együttesen nem haladhatja meg a visszafizetési határidő alatt visszafizetendő tőkeösszeg 25 százalékát. 2) A tőkeösszeg törlesztése legalább 12 havi gyakorisággal történik. A tőkeösszeg első törlesztése legkésőbb a hitel kezdőnapját követő 12 hónap elteltével esedékes, mértéke pedig legalább a hitel tőkeösszegének 2 százaléka. 3) A kamat legalább 12 hónapos gyakorisággal fizetendő úgy, hogy az első kamatot legkésőbb a hitel kezdőnapjától számított hat hónap elteltével kell megfizetni. 2006/60. szám 4) A visszafizetési határidők maximális súlyozott átlaga nem lehet hosszabb mint az alábbiak: − Állami szervnek minősülő vásárlókkal (sovereign buyers) bonyolított (illetve ilyen visszafizetési garanciával biztosított) ügyletek esetén 4,5 év az I. kategóriába tartozó országokkal bonyolított ügyletek esetén, illetve 5,5 év a II. kategóriába tartozó országokkal bonyolított ügyletek esetén. − A nem állami szervnek minősülő vásárlókkal (non-sovereign buyers) bonyolított (illetve ilyen visszafizetési garanciával nem biztosított) ügyletek esetén a visszafizetési határidő 5 év az I. kategóriába tartozó országok, és 6 év a II. kategóriába tartozó országok esetén. − Az előző két franciabekezdésben foglalt rendelkezésektől függetlenül, a hagyományos erőművek részére nyújtott támogatást tartalmazó ügyletek esetén a visszafizetési határidő 6 ¼ év a 13. cikknek megfelelően. 5) Ha valamelyik résztvevő az a)–c) pontban meghatározottól eltérő feltételekkel kívánja a kamatfizetést támogatni, köteles ezt a 45. cikkel összhangban ezt előzetesen bejelenteni.

Source: https://magyarkozlony.hu/hivatalos-lapok/2da8c4d10b10c01e7dffbc8071251e2e9f03e512/dokumentumok/824928c5afbb621bac5a254297de5c3abca2adda/letoltes